Anaheimin Teemu Selänne sanoo olevansa valmis menemään KHL:ään, mikäli päättää jatkaa uraansa, uutisoi Sport-Ekspress.

Selänne on puhunut NHL-uransa päättämisestä, mutta jatko esimerkiksi KHL:ssä voisi siis olla täysin mahdollinen.

– Minusta on aika ottaa seuraava askel uralla. Uskon, että se tulisi olemaan hyvä kokemus. Olen valmis menemään KHL:ään ja aloittamaan uuden aikakauden, Selänne kertoo lehdelle ajatuksiaan mahdolliselle jatkouralle NHL:n jälkeen.

Jokereihin paluusta Selänne kertoo seuraavaa:

– Se olisi todella loistava skenaario. Olen tajunnut, että tässä bisneksessä ei voi koskaan sanoa ”ei”. On aina mahdollista, että kaikki on päinvastoin. En tiedä, kuinka suuri se on tässä tapauksessa, mutta sinne meneminen olisi suuri seikkailu.